TV7 JERUUSALEMMA UUDISED
Tänased teemad -
USA tõhustab Siinail oma rahuvalvajate kaitset
Rabinaat õhutab boikoteerima kristlaste ohtlikku pro-Iisraeli üritust
Iisraeli kõrbevõitlejad harjutavad ISISe puhuks
EL otsus märgistada Iisraeli tooteid toob palestiinlased Euroopasse
Iisraeli firma seadmega võib analüüsida maailma
TV7 Jeruusalemma Uudistest - Shalom!
Ynet Newsi teatel tõhustab USA
oma Siinail asuvate rahuvalvajate kaitset.
Pentagoni ametniku sõnul
saadab USA Siinaile uusi jõude ja abivarustust,
et parandada rahuvalvajate kaitset seoses maanteepommirünnakuga,
kus neli USA sõdurit haavata said.
Piirkonda paigutatakse muuhulgas kergejalavägi, kirurgide üksus
ja signalisatsiooniseadmed rahuvalvajate kaitse tõhustamiseks.
USA-l on Siinail üle 700 rahuvalvaja
mitmerahvuseliste rahuvalve vaatlusvägede ridades,
kes jälgivad 1979. a sõlmitud
Egiptuse-Iisraeli rahulepingu täitmist.
The Times of Israeli teatel õhutasid juhtivad rabid juute
vältima Jeruusalemmas toimuvat kristlaste konverentsi,
mille korraldab igal aastal
Rahvusvaheline Kristlik Suursaatkond Jeruusalemmas ehk ICEJ.
Kuigi rabid märkisid, et ICEJ on Iisraeli poolt
ja kuulub juudiriigi sõprade hulka,
on üritus nende sõnul vaimselt ohtlik ja judaismi kõigutav.
Rabide avalduse kohaselt on üritus misjonitöö,
mille sihiks on juutide kristlusse pööramine.
Rabide sõnul on nad konverentsi vastu, kuna kuulsid,
et seal osaleb ka Iisraeli Kaitsejõudude sõdureid.
Rabide sõnul on juutide osalus üritusel
Toora järgi karmilt keelatud.
Yneti Newsi teatel harjutavad Iisraeli kõrbevõitlejad ehk Karakali pataljon
võimaliku Islamiriigi ehk ISISe sissetungi puhuks.
Siinailt lähtuva ISISe rünnakuohu kasvades
on nii naistest kui meestest koosnev pataljon
alustanud linnasõjaga seotud väljaõpet.
Iisraeli luureteenistus on püüdnud viimase aasta jooksul teavet saada,
kus ja millal kavatseb ISIS Siinailt Iisraeli vastu tegutseda.
Siinail tegutsev ISISe haru Ansar Bayt al-Maqdis
on osadeks jagunenud ja levinud kogu suurele kõrbealale.
Neil pole püsivat õppelaagrit
ja nad kasutavad abiks kohalikke beduiini salakaubavedajaid,
kui piirialadel tegutsevad.
Ansar Bayt al-Maqdise rajas 2010. a al-Qaeda
ja see vandust truudust ISISele 2014. a.
Rühmituses on hinnanguliselt 2000-3000 võitlejat,
kelle käsutuses on ka kaasaegseid relvi,
nagu tankitõrjerakette.
Rühmitus korraldas mõne aja eest ISISe stiilis hukkamise
ja tappis ühe Kroaatia kodaniku.
Enne ISISega liitumist korraldas Ansar Bayt al-Maqdis
alates 2011. a mitmeid rünnakuid Iisraeli vastu.
Arutz Sheva teatab Europarlamendi äsjasest otsusest
märgistada Juudas ja Samaarias valmistatud Iisraeli tooted.
EL resolutsiooni järgi peab Euroopa Komisjon käivitama
Rohelise joone piires valmistatud Iisraeli toodete märgistamise
okupeeritud Palestiina aladel valminuteks
Iisraeli ja selle tegevuse määratlemise nimel.
Juuda mägedes asuva Efrata maavalitsuse esimehe
Oded Revivi sõnul näitab otsus, et EL ei mõista
Juuda ja Samaaria juutide ja araablaste kooselu regioonis.
Revivi sõnul külastavad EL esindajad regulaarselt palestiinlaste poolt,
kuid kui nad vaevuksid külastama ka juutide asulaid, selguks neile,
et kümned tuhanded palestiinlased töötavad juutide tehastes,
kus nad saavad head palka ja kõik sotsiaalsed hüved.
Kui EL otsus argielus rakendub,
järgneb sellele Revivi sõnul esmalt Palestiina töötajate vallandamine,
mis viib Palestiina põgenike tulvani Euroopas.
Iisraeli Välisministeeriumi sõnul on toodete märgistamine diskrimineeriv
ja jätab boikoti mulje.
Peaminister Netanyahu sõnul
pole Iisraeli-palestiinlaste konflikti põhjus asundustes,
vaid palestiinlaste keeldumises aktsepteerida Iisraeli olemasolu,
hoolimata selle piiride asukohast.
Iisrael ei aktsepteeri selekteerivat, Iisraeli-vastast poliitikat, ütles ta.
Israel Hayomi teatel ütles Netanyahu, et iisraellased mäletavad ajaloost,
mis juhtus, kui Euroopa hakkas juudi tooteid märgistama.
Arutz Sheva kirjutab Iisraeli idufirma taskuseadmest,
millega võib analüüsida koheselt toidu, joogi, ravimite ja muu koostist.
Seade saadab info aine keemilise koostise kohta
kasutaja nutitelefoni,
kus erinevad rakendused tulemust esitlevad.
Ettevõte looja sõnul on seade
esimene peopessa mahtuv molekuliandur.
Selle kasutajad võivad näha hamburgeri kaloraaži,
mis on nende joogis ja kas jakk on õigest nahast.
Septembris turule jõudnud seade
ei vaja füüsilist kontakti testitava ainega.
Ühel päeval võib antud seade olla meie nutitelefonis.
Prototüüp on juba olemas, kuid seda valvatakse hoolikalt.
Selle loojate arvates järeldavad tööstushiiud mõne aasta jooksul,
et tegemist on vältimatu vidinaga.
Need olid meie tänased uudised. Shalom ja kohtumiseni!
Tõlge: Monika Jaaguri